kardosdrur/scandi-wiki huggingface dataset:
Émile Thubron

Ernest Blakelock "Émile" Thubron (født 15. juli 1861, død 22. maj 1927) var en britisk sportsudøver, som deltog i OL 1908 i London under fransk flag.

Sportskarriere 
Thubron var en ivrig cyklist og med til i 1879 at stifte en cykelklub i fødebyen Boldon, men stillede senere op for Sunderland Bicycle Club.

Han kastede sig i de tidlige år af 1900-tallet over motorbådsløb og var ejer af båden Trefle-à-Quatre (Firkløver), som vandt et stort løb i 1904.

Vandmotorsport var på programmet ved OL 1908 i London for første og eneste gang. Her deltog Thubron i klasse A (åben klasse) i båden Camille, der var bygget i Frankrig og sejlede som fransk deltager (muligvis for at give konkurrencen et mere internationalt skær, da de øvrige deltagere var britiske). Der var planlagt to løb, men Camille stillede ikke op i det første af disse, som imidlertid blev aflyst på grund af dårligt vejr. I andet løb stillede en af de to øvrige både ikke op, mens britiske Wolseley-Siddeley i dette løb gik på grund og derfor ikke kom i mål. Thubron og hans besætning i Camille vandt dermed konkurrencen som eneste fuldførende båd. Der blev indgiver protest over Camille for angiveligt at have sejlet en forkert rute, men protesten blev afvist.

Øvrige karriere 
Thubron var ingeniør af uddannelse og deltog i den egenskab i lord Kitcheners såkaldte Dongola-ekspedition til Sudan i 1896. Han levede og arbejdede i Egypten i begyndelsen af 1900-tallet, inden han endte sine dage i New Zealand.

Referencer

Eksterne henvisninger 

Sportsfolk fra Storbritannien
Deltagere for Frankrig ved sommer-OL 1908
Olympiske mestre fra Frankrig
Nissan Stanza

Nissan Stanza (frem til 1982 Datsun Stanza) var en mellem 1977 og 1992 bygget bilmodel fra den japanske bilfabrikant Nissan Motor.

Stanza blev bygget i fire generationer og i en periode også solgt i Europa. Den første generation var bortset fra mindre detaljer identisk med den også i Europa solgte Datsun Violet, den anden generation var en selvstændig model og tredje og fjerde generation var næsten identiske med den tidssvarende Nissan Bluebird.

Stanza (A10), 1977−1981  

Den første Stanza var en baghjulstrukket stor mellemklassebil, som fandtes som firedørs sedan og femdørs stationcar med firecylindret 2,0-litersmotor. Stanza kunne i modsætning til den næsten identiske Violet ikke købes i Europa. I Japan hed modellen Nissan Auster.

Stanza (T11), 1981−1986  

Anden generation af Stanza, som fejrede sin verdenspremiere på Frankfurt Motor Show i september 1981, var en selvstændig model og Datsuns første mellemklassebil med forhjulstræk.

Modelserien solgtes fra november 1981 også under denne betegnelse i Europa. Modellen fandtes som firedørs sedan og femdørs combi coupé, med firecylindrede 1,6- og 1,8-litersmotorer.

Firedørsmodellen udgik i september 1984. I marts 1985 introduceredes en katalysatorudgave af 1,8'eren.

I efteråret 1985 indstilledes eksporten af Stanza. Yderligere betegnelser på det japanske hjemmemarked med delvist forskelligt udstyr var Nissan Auster og Nissan Violet.

Stanza (T12), 1986−1989  

Den tredje generation af Stanza var en eksportmodel af den med Nissan Bluebird næsten identiske Nissan Auster og blev i Europa solgt som Bluebird. Stanza fandtes fortsat som firedørs sedan og femdørs combi coupé, med 2,0-liters firecylindret motor og femtrins manuel gearkasse eller firetrins automatgear.

Stanza (U12), 1990−1992  

Fjerde generation af Stanza solgtes kun i Nordamerika, og var en variant af den ikke længere i Europa og Nordamerika solgte Nissan Bluebird U12. Denne sidste generation af Stanza var udstyret med en 2,4-liters firecylindret motor og blev i slutningen af 1992 afløst af Nissan Altima, som i starten blev solgt under navnet Nissan Stanza Altima.

Kilder 
 auto katalog udgave 1985/86 (data og priser).
 Joachim Kuch: Japanische Autos. Motorbuch Verlag, Stuttgart 1990, .

Eksterne henvisninger 

Stanza
Store mellemklassebiler
Forhjulstrukne biler
Baghjulstrukne biler
Biler introduceret i 1977
Biler fra 1970'erne
Biler fra 1980'erne
Biler fra 1990'erne
The Football League 1913-14

The Football League 1913–14 var den 26. sæson af The Football League og dermed også det 26. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Blackburn Rovers FC, som dermed vandt ligaen og det engelske fodboldmesterskab for anden gang. Klubbens første titel blev vundet i sæsonen 1911-12.

Resultater

First Division 

Divisionen bestod af 20 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1913-14 var den 22. sæson i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

De tre lavest placerede blev alle genvalgt til den efterfølgende sæson.

Kilder / eksterne henvisninger 
 RSSSF – England 1913-14 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1913
Fodbold i 1914
Mikhael Gromov

Mikhael Gromov (født 23. december 1943) i den russiske by Boksitogorsk tæt ved Leningrad (i dag Sankt Petersborg) er en fransk-russisk matematiker.

Uddannelse 
Mikhael Gromov modtog hele sin universitetsuddannelse ved universitetet i Skt. Petersborg. Han erhvervede også doktorgraden ved dette universitet i 1969, og med en udbygget disputats i 1973. Allerede i disputatsen i 1969 opnåede han nogle af sine første banebrydende resultater i geometri, topologi og analyse.

Ansættelser 
Efter et år hvor han arbejdede som lastbilschauffør og simulerede ikke at beskæftige sig med matematik, fik Gromov i 1974 lov til at emigrere fra det daværende Sovjetunionen. I 1992 fik han fransk statsborgerskab.

Siden 1982 er Mikhael Gromov permanent professor ved det ansete franske forskningsinstitut "Institut des Hautes Études Scientifiques de Bures-sur-Yvette" tæt ved Paris. Han er parallelt hermed også ansat som Jay Gould professor i matematik ved New York University.

Æresbevisninger 
Han har modtaget mange æresbevisninger for sit arbejde, med Abelprisen i 2009 som et markant højdepunkt.

Kilder 

 Abelprisens hjemmeside 2009

Matematikere fra Rusland
Matematikere fra Frankrig
Franskmænd i 1900-tallet
Franskmænd i 2000-tallet
Lyman Hine

Lyman Northrop Hine (22. juni 1888 i Brooklyn - 5. marts 1930 i Paris) var en amerikansk sportsudøver som deltog i Vinter-OL 1928 i St. Moritz.

Hine vandt en sølvmedalje i bobslæde under Vinter-OL 1928 i St. Moritz. Han var med på den amerikanske femmandsbobslæde som kom på en andenplads bag et andet amerikansk hold.

Han blev dræbt i en bilulykke i Paris.

Eksterne henvisninger 
 

Sportsfolk fra USA
Omkomne ved trafikulykker i Frankrig
Medaljevindere ved vinter-OL 1928
Bobslædeførere fra USA
Ernst Schmiegelow (malermester)

Ernst Carl August Schmiegelow (27. februar 1826 på Fuirendal – 4. september 1888 i København) var en dansk malermester og politiker.

Hans fader, krigsassessor Joachim Friedrich David Schmiegelow (1783-1830), var læge på Holsteinborg, moderen var Anna Metta Edebohl født Bøtcher (1792-1867). Efter sin konfirmation blev Schmiegelow sat i malerlære i København. 1846 blev han svend, og nu gik det til udlandet; men i 1848 kom han fra Wien tilbage for som frivillig at deltage i den udbrudte krig. 1853 etablerede han sig som malermester i København, indtil 1861 i kompagni med A.F. Dahl, men derpå alene, og hans forretning, der lededes med kunstnerisk sans, blev hurtig en af Københavns største. 1872 blev han medlem af Malerlavets repræsentantskab, og her gennemførte han 1885 en for lavets svende gældende alderdomsforsørgelses- og hjælpefond, der desværre kun fik kort levetid. 1874 blev han medlem af Industriforeningens bestyrelse, 1879 delegeret i Fællesrepræsentationen for dansk Industri og Haandværk, 1881 delegeret i Det tekniske Selskabs bestyrelse, 1882 borgerrepræsentant og 1883 formand for Sønderjysk Samfund.

For bedre at kunne røgte sine offentlige hverv forenede han i 1884 sin forretning med malermester C.C. Møllmanns, og i begyndelsen af 1888 overtog denne sidste selvstændig de samlede forretninger. I komitéen for Den nordiske Udstilling i København 1888 virkede Schmiegelow endelig med iver som formand for byggeudvalget, men inden den åbnedes, blev han syg, og 4. september 1888 døde han.

4. juni 1858 havde han i Vor Frue Kirke ægtet Thecla Saurbrey (25. november 1828 i Næstved - 25. december 1906 på Frederiksberg), datter af premierløjtnant, senere oberstløjtnant Niels Gotfred Saurbrey (1795-1851, gift 2. gang 1840 med Marie Annine Elisabeth Zinck, 1816-1891) og Waldeline Christine Elisabeth født Sebbelow (1799-1839).

Han er begravet på Assistens Kirkegård.

Kilder 
 Camillus Nyrop, "Ernst Schmiegelow", i: C.F. Bricka (red.), Dansk biografisk Lexikon, København: Gyldendal 1887-1905.
 C. Nyrop, Malermester Ernst Schmiegelow, 1889.
 Illustreret Tidende, XXXII, 539.

Personer i Dansk Biografisk Leksikon
Håndværksmalere fra Danmark
Medlemmer af Københavns Borgerrepræsentation i 1800-tallet
Personer fra Fyn
Foreningsformænd fra Danmark
Personer i Treårskrigen fra Danmark
Ernst 01
The Football League 1914-15

The Football League 1914–15 var den 27. sæson af The Football League og dermed også det 27. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Everton FC, som dermed vandt ligaen og det engelske fodboldmesterskab for anden gang. Klubbens første titel blev vundet i sæsonen 1890-91.

De efterfølgende fire sæsoner i The Football League blev aflyst på grund af første verdenskrig, og først i 1919 blev turneringen genoptaget.

Resultater

First Division 

Divisionen bestod af 20 hold, der spillede en dobbeltturnering alle-mod-alle (ude og hjemme). Det lavest placerede hold ved sæsonens afslutning rykkede ned i Second Division.

Second Division 

Sæsonen 1914-15 var den 23. sæson i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen. Eftersom First Division efter første verdenskrig blev udvidet fra 20 til 22 hold, fik også Arsenal FC lov til at rykke op.

Af de tre lavest placerede blev to genvalgt til den efterfølgende sæson, mens Glossop FC ikke blev genvalgt.

Eftersom divisionen efter første verdenskrig blev udvidet fra 20 til 22 hold skulle der vælges fem nye hold til divisionen, og valget fald på Stoke FC, Coventry City FC, South Shields FC, Rotherham County FC og West Ham United FC.

Kilder / eksterne henvisninger 
 RSSSF – England 1914-15 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1914
Fodbold i 1915
Tour de Suisse 2013

Tour de Suisse 2013 er den 77. udgave af det schweiziske cykelløb Tour de Suisse. Løbet vil blive afholdt over ni etaper fra den 8. juni med start i Quinto, og slutter den 16. januar med en bjerg-enkeltstart fra Bad Ragaz til Flumserberg. Det er løb nummer 17 ud af 29 i UCI World Tour 2013.

Deltagende hold 
På grund af at Tour de Suisse er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren invitere et antal hold fra lavere rækker.

Etaper

Eksterne henvisninger 

 Tour de Suisses officielle hjemmeside   

2013
UCI World Tour 2013
Samsung C&T Corporation

Samsung C&T Corporation (tidligere Samsung Corporation) (koreansk: 삼성물산, Hanja: 三星物産), etableret i 1938, er en bygge- og anlægsvirksomhed og en del af Samsung og består fortiden af Engineering & Construction Group og Trading & Investment Group. Virksomheden skiftede i 2007 navn fra Samsung Corporation til Samsung C&T Corporation.

Forretningsområder

Kerneforretningsområder

Ingeniørvidenskab, byggeri og anlæg (Engineering & Construction Group) 
 Skyskrabere - Burj Khalifa, Petronas Twin Towers, Taipei 101
 Industriaanlæg & Kraftværker - Shuweihat S2 IWPP i Abu Dhabi, Singapore LNG Terminal 2nd Berth, Qurayyah IPP i Saudi Arabien
 Civil infrastruktur- Incheon Grand Bridge, Abu Dhabi Salam Underground Motorway
 Boliger - Raemian-lejligheder.

Handels & investeringsselskaber (Trading & Investment Group) 
 Energi & Miljø - Energiproduktion, Bioenergiværker
 Naturressourcer - Olie/Gas, kul, Metaller & Mineraler
 Industrielle materialer - Stål, kemikalier, Elektronik, Tekstiler

Kilder

Eksterne henvisninger 
 Samsung C&T Corporation  - Official Website
 Trading & Investment Group  - Official Website
 Engineering & Construction Group 
 Raemian 
 SC&T Parts Supply  - Semiconductor and Lithography Parts Sales Website

C&T Corporation
Ingeniørvirksomheder fra Sydkorea
Bygge-, konstruktions- og anlægsvirksomheder fra Sydkorea
Etableret i 1938
Virksomheder i Seoul
Anton Malej

Anton Malej (født 1908 i Ljubljana, død 1930) var en jugoslavisk gymnast som deltog under OL 1928 i Amsterdam. 

Malej vandt en bronzemedalje i gymnastik under OL 1928 i Amsterdam. Han var med på det jugoslaviske hold som kom på en tredjeplads i holdkonkurrencen i multikamp efter Schweiz og Tjekkoslovakiet.

Eksterne henvisninger 

Gymnaster
Sportsfolk fra Jugoslavien
Personer fra Ljubljana
Arthur Schmiegelow

Arthur Schmiegelow (født 4. september 1920 i København, død 6. juli 2005) var en dansk bankdirektør.

Karriere 
Han var søn af boghandler Lauritz Schmiegelow (død 1929) og hustru Constance f. Sheppard (død 1934). Han blev student fra Øregård Gymnasium 1939, var medarbejder ved Finanstidende 1946 og blev cand.polit. i 1947. Samme år blev han ansat som sekretær i Det Danske Luftfartsselskab, men allerede året efter skiftede han til Privatbanken, hvor han fik en lang karriere. Arthur Schmiegelow avancerede fra kontorchef i 1952 til underdirektør i 1955, og efter et år som vicedirektør 1964 blev han i 1965 direktør, hvilket han var frem til 1986.

Under Besættelsen var Schmiegelow modstandsmand i Studenternes Efterretningstjeneste og distribuerede bl.a. illegale løbesedler.

Tillidshverv 
Schmiegelow havde en række tillidshverv inden for erhvervs- og finansverdenen. Han var medlem af bestyrelsen for Chr. C Rahr & Co., A/S til 1965; formand for bestyrelsen for Rosenborg Børnehave; kasserer i Vesterbro Ungdomsgård; medlem af Eksportkreditrådet 1968-72 og medlem af repræsentantskabet for Finansieringsinstituttet for Industri og Håndværk. Han sad efter sin pensionering blandt andet også i bestyrelsen for Kunstindustrimuseet og Vikingeskibsmuseet. Han var Ridder af 1. grad af Dannebrogordenen.

Schmiegelow blev gift 16. marts 1951 med cand. jur. Sonja Åkerlund (født 19. juli 1920 på Frederiksberg), datter af grosserer, generalkonsul Henry Åkerlund og hustru Gerda f. Møller.

Han boede i Hellerup og senere i Holte.

Kilder 
 Kraks Blå Bog 1974
 Nekrolog i Kristeligt Dagblad, 11. juli 2005

Eksterne henvisninger 
 

Arthur
Bankdirektører fra Danmark
Danskere i 1900-tallet
Personer i Kraks Blå Bog (afdøde)
Personer fra København
Økonomer fra Danmark
Riddere af 1. grad af Dannebrog
Medlemmer af Studenternes Efterretningstjeneste
Studenter fra Øregård Gymnasium
Laholm Station

Laholm station er en svensk jernbanestation i Laholm på Västkustbanan. Stationen ligger mellem Laholm og Mellbystrand og afløser en tidligere station inde i Laholm by. Den nye station blev bygget i 1996, så banen kunne blive dobbeltsporet og afkortes med 5 kilometer.

Trafik 
Fra Laholm station kører der udelukkende Øresundstog. De kører mellem Göteborg og Helsingør via bl.a. Halmstad, Ängelholm, Helsingborg, Malmö og Kastrup

Jernbanestationer i Sverige
Hanja

Hanja (eller hancha) er den koreanske betegnelse for de traditionelle kinesiske tegn (hanzi), som tidligere var almindelige i koreansk skrift. I 1400-tallet introduceredes hangulskrift og hanja er i dag afskaffet i officielle forhold i Sydkorea og i Nordkorea, til trods for at hanja stadig er obligatorisk i nordkoreanske skoler. 

Koreansk sprog
Nordkorea
Sydkorea
Halmstads centralstation

Halmstad C er en svensk jernbanestation i Halmstad.

Trafik 
Halmstad C trafikeres primært af Øresundstog mellem Göteborg og Helsingør via bl.a. Göteborg og Helsingør via bl.a. Varberg, Ängelholm, Helsingborg, Malmö og Kastrup. Fra Halmstad C kører der endvidere Krösatåg mod Nässjö via Värnamo. Indtil køreplanskiftet i december 2012, kørte SJ et enkelt dagligt SJ Snabbtåg mod Stockholm via Göteborg.

Jernbanestationer i Sverige
Bygninger,_konstruktioner_og_anlæg_i_Halmstad
Gordon Schmiegelow

Gordon Schmiegelow (4. august 1899 på St. Croix – 21. marts 1984) var en dansk direktør.

Han var søn af administrator O.H. Schmiegelow og hustru Kate Isabella født Skeoch, tog realeksamen fra Stenhus Kostskole 1916 og blev uddannet på Købmandsskolen 1918-19 og på Institute of Bankers i London. Schmiegelow var ansat i Credit Lyonnais 1920-22, i A. O. Wrigley & Co. 1922-23, i Henry Schroeder &. Co. 1923-24, i Walter Sanderson & Co. 1925-32, alle i London. Dernæst var han ansat hos Keith, Bayley & Rigg, London fra 1932 og medindehaver fra 1936 til 1967.

Han var medlem af London Stock Exchange til 1972; medlem af bestyrelsen for Gerling Global Reinsurance Co. Ltd. (London) til 1966, Unex Investment Trust Ltd. og dettes datterselskab Romney Finance Co. til 1968 samt for Tileman & Co. Ltd., honorary secretary i The Danish Club, London 1926-27; medlem af bestyrelsen for Anglo-Danish Society 1933-65 og for Scandinavian Benevolent Society 1952-67. Han var Ridder af 1. grad af Dannebrogordenen.

Han blev gift 23. september 1930 med Gaëta Graae (6. marts 1904 i Varde - ?), datter af højesteretssagfører Gustav Graae og hustru Gaëta født Sabra.

Kilder 
 Kraks Blå Bog 1974

Gordon
Riddere af 1. grad af Dannebrog
Personer i Kraks Blå Bog (afdøde)
Danskere i 1900-tallet
Erhvervsfolk fra Storbritannien
Falkenberg Station

Falkenberg Station er en svensk jernbanestation nær Falkenberg. Stationen er bygget 2008. Den erstattet Falkenbergs gamle station (i brug 1886-2008).

Trafik 
Eneste togtrafik til/fra Falkenberg Station er Øresundstog. De kører mellem Göteborg og Helsingør, via bl.a. Varberg, Halmstad, Ängelholm, Helsingborg, Malmö og Kastrup. Det er bustrafik til Falkenberg centrum.

Jernbanestationer i Sverige
Etableret i 2008
Bygninger, konstruktioner og anlæg i Falkenberg
Varberg Station

Varbergs station, er en svensk jernbanestation i Varberg på Västkustbanan, og er endestation på Viskadalsbanan (Varberg - Borås). Stationen trafikeres af SJ og Veolia Transport.

Trafik 
Det primære togsystem til/fra Varberg Station er Øresundstog. De kører mellem Göteborg og Helsingør, via bl.a. Halmstad, Ängelholm, Helsingborg, Malmö og Kastrup. Fra Varberg, kører der endvidere regionaltog mellem Varberg, Borås og Uddevalla, drevet af Västtrafik.

Jernbanestationer i Sverige
O.H. Schmiegelow

Otto Henrik Schmiegelow (6. maj 1857 i Rønne – 26. februar 1920 på Kommunehospitalet) var en dansk administrator, bror til Christian Schmiegelow og far til Gordon Schmiegelow.

Han var søn af apoteker Fritz Schmiegelow og Johanne født Arboe. Han tog som ung til St. Croix, hvor han overtog plantagen Diamond and Ruby, og ledede senere Holger Petersens sukkerplantager i Dansk Vestindien. Han kom hjem til Danmark ca. 1920, men døde efter en operation for en ondartet nyresvulst.

Han ægtede Kate Isabelle Skeoch (27. oktober 1864 i St. Croix - ?), datter af plantageejer Robert Skeoch og Isabella Jones. Han havde fem børn.

Kilder 
 E. Schmiegelow, Christian Schmiegelows ungdomserindringer, 1951, s. 23.

Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra Rønne
O.H.
Erhvervsfolk fra Danmark
Nissan Juke

Nissan Juke (type F15) er en lille SUV fra den japanske bilfabrikant Nissan Motor. Bilen er siden 2010 blevet bygget på Nissan Motor Manufacturing (UK)s fabrik ved Washington på Renault og Nissans B-platform. Juke kom på markedet den 9. oktober 2010.

På Geneve Motor Show 2009 introduceredes en serienær prototype til Juke med navnet Nissan Qazana.

Facelift i 2014 
På Geneve Motor Show i 2014 præsenteredes en faceliftet version af Juke. Blandt nyhederne er at en 1,2-liters turbobenzinmotor vil erstatte den nuværende 1,6-sugemotor, et 40 procent større bagagerum, LED-dagkørelys samt et nyudviklet navigationssystem, hvor føreren fra sin hjemmecomputer kan planlægge en rute og herefter sende den til Juke-navigationssystemet via internet. Den faceliftede Juke kommer til Danmark i september 2014.

Tekniske data 
Datablad Nissan Juke (2010–)

Litteratur 
 Automobil Revue, katalog 2013 (på tysk og fransk)
 Nissan Juke brochure og prisliste, januar 2014 (på tysk)
 Nissan Juke instruktionsbog. Nissan Nordic Europe OY, september 2013.

Kilder

Eksterne henvisninger 

 Officielt websted

Juke
SUV'er
Forhjulstrukne biler
Biler introduceret i 2010
Biler fra 2010'erne
Kungsbacka Station

Kungsbacka Station, er en svensk jernbanestation i Kungsbacka.

Trafik 
Fra Kungsbacka kører der 2 togsystemer. Öresundståg, der kører mellem Göteborg og Helsingør, via bl.a. Halmstad, Ängelholm, Helsingborg, Malmö og Kastrup, og Kungsbackapendeln, der er et lokaltog, drevet af Västtrafik, der kører mellem Göteborg C og Kungsbacka, og standser ved alle stationer.

Ekstern henvisning og kilde 
RES PLUS − Samverkande trafikföretag

Jernbanestationer i Sverige
Glycoconjugat

Glycoconjugater er den kemiske benævnelse for forbindelser hvori kulhydrater indgår. Den biokemiske syntese af glycoconjugater betegnes som glycosylering. En defekt i et enzym i glycosyleringen optræder som en  arvelig sygdom.

Glycoconjugater er kemiske forbindelser med vigtige funktioner i  biologien og biokemien. Glycoconjugater tilhører en del  forskellige kategorier glycoproteiner, glycopeptider, peptidoglycaner, glycolipider, glycosider og lipopolysaccharider.  
De indgår i mange vigtige biologiske/biokemiske reaktioner som celle-celle-reaktioner, celle-matrix-reaktioner og i afgiftningsreaktioner.

Generelt spiller kulhydrat-delen en væsentlig rolle i et glycoconjugats funktion.  Prominente eksempler herpå er Neuronal cell adhesion molecule, nCAM og serumproteiner hvor fine strukturelle detaljer I kulhydratdelen bestemmer hhv. celle-binding og levetiden I cirkulation.

Skønt de vigtige bio-molekyler DNA,  RNA,  ATP,  cAMP, cGMP, NAD+, NADPH og coenzyme A alle indeholder en kulhydratdel, regnes de normalt ikke som glycoconjugater.

Eksempler på glycoconjugater

Prominente eksempler på glykokonjugater er
 Glykoproteiner 
 blodproteinerne, som f.eks. immunglobulinerne
 membranproteiner, som f.eks. receptorer og NCAM
 Glykolipider som blodtypemolekyler og bakteriernes lipopolysaccharid, LPS eller endotoxin
 Glykosider 
 Steviolglykosiderne (naturligt sødestof)
 Anthocyaninerne (planternes røde og blå farvestoffer)
 Alkaloider som solanin

Se også

 Sialinsyre, N-Glycolylneuraminsyre (Neu5Gc)
 Amygdalin, naturligt forekommende i bitre mandler
 Anthocyanin, de blå-røde plantefarvestoffer
 Blodtypeantigener
 Plasmaproteiner som Immunglobulinerne
 Membranproteiner som Receptorer
 Steviol-glycosider, naturligt sødt smagende forbindelser i Stevia

Eksterne links

Kemi
Biokemi
Mölndal Station

Mölndal Station, er en svensk jernbanestation i Mölndal.

Trafik 
Fra Mölndal kører der et lokaltog - eller på svensk: Pendeltåg - og Öresundståg. Begge tog kører til Göteborg C.

Jernbanestationer i Sverige